કોઇ મદદવિના પોતાની મેળે ચાલતા અંગોના કામને 'ફીઝીયોલોજીકલ' કહેવાય છે. અને આપણી ઇચ્છા મુજબ ચાલતા અંગોના કામને 'ફીઝીકલ' કહેવાય છે. અંગોની રચના, જોડણી અને કામ કરવાની રીતો કુદરતે વિશ્વમય પમાડે તેવી અદ્દભૂત બનાવેલ છે વિજળી વેગે, સેકન્ડથી પણ ઓછા સમયમાં કામ કરી લેતા અંગોને કુદરતે તેમના કામ દરમ્યાન ક્ષણીક આરામ મળી જાય તેવી રીતો પણ શીખવાડેલ છે. અંગોને તેમના કામના ભારણ મુજબ કામ કરવાના પ્રમાણ અંગેની મર્યાદા પણ શરીરના સ્વાસ્થ્ય સાથે જોડીને આપી દીધેલ છે . આજ કારણોસર એકવાર ભરપેટ ભોજન લઇ લીધા પછી પ-૬ કલાક સુધી ફરી ભૂખ લાગતી નથી.